ተራኺበ እየ። ነዚ ዘሎ ሽግር'ውን ገሊጸዮ እየ። ምክትል ርእሰ ምምሕራር ናይ ሚድያ ናጽነት ክኽበር ከምዘለዎ ይቅበልዎ እዮም፡ ህዝቢ ዝተፈላለይ ሓሳባት ክቅርብ ኣለዎ፡ ንኹሉ ክፉት ክኸውን ኣለዎ ዝብል እምነት'ዩ ዘለዎም። ብቲ በለ በቲ እቲ ውሳነ ተወሲኑ ኣሎ፡ "ቅልጡፍ ለውጢ ኣይመጸን" እያ ትብሃል እታ ምኽንያት፡ ኣነ ክኣ ዘይ ስነሞጎታዊ ምዃኑ ገሊጸ እየ። እታ ብትኽክል ስራሕ ዝጀመርናላ ወርሒ ሓምለ'ያ። ኣብ ወርሕን 10 መዓልትን ቅልጡፍ ለውጢ እንታይ ማለት ምዃኑ ክርድኣኒ ኣይክኣለን። ኤመሓት፡ ኣብ ዓሰርተ ዓመታት እንታይ ኮይኑ ለውጢ ዘየምጸአ ተባሂሉ ዘይተሓተተ፡ ኣብ ወርሕን ፈረቃን ለውጢ ዘይመጽአ ኢሉ ክሓትት ሞራላዊን መበገሲ የብሉን። እቲ መንፈስ ብዕምቆት ምሕዳስ፡ ናይ ሚድያ ናጸንት ክኸበር፣ ኩሉ ኣራኣእያታት ክታናገድ፣ ሚድያ ናይ ህዝቢ ልሳን ኮይኑ ከገልግል፣ ህዝብን መንግስተን ብምርኸብ ናይ ህዝቢ ሽግር ናብ መንግስቲ ኣናቕረበ መንግስቲ ክኣ ነቲ ሽግር እናፈተሐ ክኸይድ ኣለዎ ተባሂሉ'ዩ ተገምጊሙ። ግን ኣቶም ዓንተዎይ ዝጠቀስክዎም ኣካላት ግን ብእኡ ክኸድዎ ኣይደለዩን። እቲ ኣፈላለይ ክኣ ኣብኡ እዩ ዘሎ። ቢቢሲ ትግርኛ፦ እዚ ስጉምቲ እዚ ተስፋ ኣቁሪፁካ'ዶ?
